2.  ลักษณะการประกอบธุรกิจ

    1.  ความเป็นมาและการเปลี่ยนแปลงที่สำคัญ

บริษัทได้จดทะเบียนก่อตั้งเมื่อวันที่ 9 กรกฎาคม พ.ศ. 2516
ดำเนินธุรกิจในกลุ่มอุตสาหกรรมผลิตภัณฑ์อิเล็กทรอนิกส์และเทคโนโลยีสารสนเทศ ต่อมาในปี 2534
บริษัทได้เข้าจดทะเบียนในตลาดหลักทรัพย์แห่งประเทศไทย และในปี 2535
ได้ดำเนินการแปรสภาพเป็น “บริษัทมหาชน จำกัด”

จากผลกระทบของวิกฤตการณ์ทางเศรษฐกิจในปี 2540
ทำให้บริษัทต้องเข้าสู่กระบวนการฟื้นฟูกิจการในปี 2543
ซึ่งปัจจุบันกระบวนการฟื้นฟูกิจการดังกล่าวได้สำเร็จลุล่วงแล้ว
โดยบริษัทได้กลับเข้าสู่การดำเนินธุรกิจปกติตั้งแต่วันที่ 11 ตุลาคม 2547

ปี 2548 บริษัทได้ปรับโครงสร้างธุรกิจ
เพื่อให้บริษัทมีฐานะการเงินที่เข้มแข็งและมีผลประกอบการที่มีกำไรอย่างมั่นคงและต่อเนื่อง
โดยคัดเลือกธุรกิจเทคโนโลยีสารสนเทศเป็นธุรกิจหลัก
จึงได้ดำเนินการจำหน่ายเงินลงทุนและทรัพย์สินที่ไม่เกี่ยวข้องกับการดำเนินธุรกิจหลักออกไป

สำหรับปี 2549 บริษัทมีผลประกอบการดีขึ้นเป็นลำดับ
โดยตลาดหลักทรัพย์แห่งประเทศไทยอนุญาตให้บริษัทพ้นเหตุเพิกถอนและย้ายหลักทรัพย์ของบริษัทจากหมวด
REHABCO ไปซื้อขายในกลุ่มอุตสาหกรรมเทคโนโลยี หมวดเทคโนโลยีสารสนเทศและการสื่อสาร
และบริษัทได้ดำเนินการในเรื่องที่สำคัญตามลำดับดังต่อไปนี้

  10 พฤษภาคม 2549 บริษัทเปลี่ยนแปลงที่ตั้งสำนักงานใหญ่จากเดิมเลขที่ 1/10 หมู่ที่ 4
  นิคมอุตสาหกรรม บางชัน ถนนเสรีไทย แขวงคันนายาว เขตคันนายาว กรุงเทพฯ 10230 เป็น
  เลขที่ 1 อาคารพรีเมียร์คอร์เปอเรทปาร์ค ซอยพรีเมียร์ 2 ถนนศรีนครินทร์ แขวงหนองบอน
  เขตประเวศ กรุงเทพฯ 10250

  12 กรกฎาคม 2549
  ตลาดหลักทรัพย์แห่งประเทศไทยอนุญาตให้บริษัทพ้นเหตุเพิกถอนและย้ายหลักทรัพย์ของบริษัทจากหมวด
  REHABCO ไปซื้อขายในกลุ่มอุตสาหกรรมเทคโนโลยี หมวดเทคโนโลยีสารสนเทศและการสื่อสาร

  11 สิงหาคม 2549 บริษัทแต่งตั้ง นายวิวัฒน์ พงศธร
  ซึ่งเป็นกรรมการผู้จัดการของบริษัทย่อยที่ดำเนินธุรกิจหลัก เป็นกรรมการผู้จัดการของบริษัทแทน
  นายวิเชียร พงศธร

  29 กันยายน 2549 บริษัทจำหน่ายเงินลงทุนในบริษัท กุลธร พรีเมียร์ จำกัด ทั้งหมดจำนวน
  533,196 หุ้นให้กับบริษัท กุลธรเคอร์บี้ จำกัด (มหาชน)

  27 ตุลาคม 2549 บริษัทได้ดำเนินการจดทะเบียนเปลี่ยนชื่อของบริษัท จากเดิมชื่อ "บริษัท
  พรีเมียร์ เอ็นจิเนียริ่ง แอนด์ เทคโนโลยี่ จำกัด (มหาชน) หรือ Premier Engineering
  and Technology Public Company Limited" เป็น "บริษัท พรีเมียร์ เทคโนโลยี จำกัด
  (มหาชน) หรือ Premier Technology Public Company Limited" และได้เปลี่ยนชื่อย่อ
  หลักทรัพย์ของบริษัทในระบบซื้อขายหลักทรัพย์จากเดิมชื่อ "PE&T" เป็น "PT" และ

  บริษัทได้ดำเนินการจดทะเบียนลดทุนจดทะเบียนของบริษัท
  ด้วยการตัดหุ้นสามัญที่ยังมิได้ออกจำหน่ายจำนวน 4,189,817 หุ้น มูลค่าหุ้นละ 10 บาท
  ทำให้ทุนจดทะเบียนของบริษัทลดลงจากเดิม 1,466,303,060 บาท เหลือ 1,424,404,890
  บาท แบ่งออกเป็น142,440,489 หุ้น มูลค่าหุ้นละ 10 บาท

  18 ธันวาคม 2549 บริษัทดำเนินการจดทะเบียนลดทุนจดทะเบียนและทุนชำระแล้วของบริษัท
  ด้วยการลดมูลค่าหุ้นจากเดิมหุ้นละ 10 บาท เป็นหุ้นละ 1 บาท เพื่อชดเชยผลขาดทุนสะสม
  ทำให้มีทุนจดทะเบียนเท่ากับ 142,440,489 บาท และทุนชำระแล้วเท่ากับ 141,944,471 บาท

ปัจจุบันบริษัทประกอบธุรกิจลงทุนในธุรกิจเทคโนโลยีสารสนเทศเป็นธุรกิจหลัก โดยลงทุนในบริษัท
ดาต้าโปร คอมพิวเตอร์ ซิสเต็มส์ จำกัด ซึ่งดำเนินธุรกิจ
“เป็นผู้ให้บริการเทคโนโลยีสารสนเทศแบบครบวงจร (Total Enterprise Solution
Provider)” สำหรับความเป็นมาและพัฒนาการที่สำคัญของ บริษัท ดาต้าโปร คอมพิวเตอร์
ซิสเต็มส์ จำกัดโดยสรุปมีดังนี้

  ปี 2529
  ได้รับการแต่งตั้งเป็นตัวแทนจำหน่ายเครื่องคอมพิวเตอร์ขนาดกลางภายใต้ตราผลิตภัณฑ์ไอบีเอ็ม
  (“IBM”) โดยมีผลการดำเนินงานที่ดีเด่นอย่างต่อเนื่องมาโดยตลอด
  จึงได้รับรางวัลจากบริษัทไอบีเอ็มภาคพื้นเอเชียแปซิฟิคที่สำคัญ คือ รางวัล
  “ความพึงพอใจจากลูกค้าสูงสุดในภูมิภาคอาเซียน (Best IBM Customer Satisfaction –
  ASEAN Award)” และ รางวัล “พันธมิตรธุรกิจระดับสูงสุดในภูมิภาคอาเซียน (Top IBM
  AS/400 Business Partner – ASEAN Award)” เมื่อปี 2538 และในปี 2540
  ได้รับรางวัล “ความพึงพอใจจากลูกค้าสูงสุดในภูมิภาคอาเซียน (Best IBM Customer
  Satisfaction – ASEAN Award)” และ รางวัล
  “ความพึงพอใจจากลูกค้าสูงสุดในภูมิภาคเอเชีย- แปซิฟิค (Best IBM Customer
  Satisfaction – AP Award)”

  ปี 2535 เพิ่มผลิตภัณฑ์ซอฟต์แวร์ด้วยการเป็นตัวแทนจำหน่าย วางระบบ
  ฝึกอบรบและให้คำปรึกษาซอฟต์แวร์สำเร็จรูประบบงานธุรกิจ (Enterprise Requirement
  Planning, ERP) ภายใต้ตราผลิตภัณฑ์เจดีเอดเวิดส์ (“J.D.Edwards”)
  และได้รับเกียรติประวัติจากบริษัทเจดีเอดเวิดส์ภาคพื้นเอเชียแปซิฟิคเป็น
  “พันธมิตรธุรกิจระดับสูงสุดในภูมิภาคอาเซียน (Top J.D.Edwards ASEAN Business)” เมื่อ
  ปี 2538 ปัจจุบันซอฟต์แวร์เจดีเอดเวิดส์อยู่ภายใต้บริษัท ออราเคิล (ORACLE Corporation)

  ปี 2537 ได้ขยายธุรกิจด้านฮาร์ดแวร์ ด้วยการเป็นผู้แทนจำหน่าย ให้เช่าผลิตภัณฑ์มัลติมีเดีย
  (Multimedia Products) ภายใต้ตราผลิตภัณฑ์ซันโย(“SANYO”)
  เพื่อให้ลูกค้าทั้งหน่วยงานของรัฐและเอกชนสามารถทำการถ่ายทอดสัญญาณภาพและแสดงผลจากการเชื่อมต่อสื่อหลายทางได้

  ปี 2539
  ได้ขยายธุรกิจด้านผลิตภัณฑ์เทคโนโลยีสารสนเทศให้ครบถ้วนตามความต้องการของลูกค้าด้วยการเป็นตัวแทนจำหน่าย
  วางระบบและให้คำปรึกษาระบบพื้นฐานเครือข่ายคอมพิวเตอร์ ภายใต้ตราผลิตภัณฑ์ซิสโก้
  (“CISCO”)

  ปี 2542 ได้ขยายธุรกิจด้านผลิตภัณฑ์ซอฟต์แวร์ ด้วยการเป็น ผู้แทนจำหน่าย วางระบบ ฝึกอบรม
  และให้คำปรึกษาซอฟต์แวร์สำเร็จรูปบริหารองค์กร (Business Intelligence, BI)
  ภายใต้ตราผลิตภัณฑ์บิซิเนสอ็อบเจกตส์ (“BusinessObjects” )
  เพื่อสนองความต้องการของลูกค้าในการวิเคราะห์ข้อมูลและสนับสนุนการตัดสินใจของผู้บริหารองค์กรให้มีประสิทธิภาพสูงสุด
  ปัจจุบันบริษัทเป็นผู้แทนจำหน่าย วางระบบ ฝึกอบรม
  และให้คำปรึกษาซอฟต์แวร์บริหารองค์กรภายใต้ตราผลิตภัณฑ์เว็บโฟกัส (“WebFOCUS”)
  จากบริษัท Information Builders

  ปี 2544 ได้เพิ่มพันธมิตรธุรกิจด้านผลิตภัณฑ์ฮาร์ดแวร์
  ด้วยการเป็นตัวแทนจำหน่ายคอมพิวเตอร์ขนาดกลางและคอมพิวเตอร์แม่ข่าย
  ภายใต้ตราผลิตภัณฑ์เอชพี (HP, “Hewlette-Packard”)
  เพื่อเพิ่มทางเลือกให้กับลูกค้าตามความเหมาะสมของธุรกิจ

  ปี 2548 จัดตั้งศูนย์ดีอาร์ซี (DRC, Disaster and Recovery Center)
  เพื่อให้บริการเอาต์ซอร์ส(Outsourcing Services)
  ด้านเทคโนโลยีสารสนเทศแบบครบวงจรกับลูกค้าที่ไม่ประสงค์จะบริหารอุปกรณ์และบุคลากรเทคโนโลยีสารสนเทศด้วยตนเอง

  ปี 2549 ได้เพิ่มพันธมิตรธุรกิจด้านผลิตภัณฑ์ซอฟต์แวร์ประยุกต์ระบบงานธุรกิจ
  ด้วยการเป็นตัวแทนจำหน่าย วางระบบ ฝึกอบรบ
  และให้คำปรึกษาซอฟต์แวร์ภายใต้ตราผลิตภัณฑ์เอสเอพี(“SAP”)
  เพื่อเพิ่มทางเลือกให้กับลูกค้าและบริษัทได้พัฒนาซอฟต์แวร์ประยุกต์สำหรับวิเคราะห์และสนับสนุนการตัดสินใจของผู้บริหารธุรกิจโรงแรมโดยเฉพาะเรียกว่า
  “โปรแกรมวิเคราะห์เพื่อการบริหารโรงแรม (Hotel Management Analytic
  Application, HMAA)”
  ซึ่งได้รับการส่งเสริมการลงทุนจากคณะกรรมการส่งเสริมการลงทุนแห่งประเทศไทย (Board of
  Investment, BOI) สำหรับกิจการที่มีความสำคัญและเป็นประโยชน์ต่อประเทศเป็นพิเศษ
  โดยได้รับสิทธิประโยชน์ยกเว้นภาษีเงินได้นิติบุคคลเป็นระยะเวลา 8 ปี

2.  ภาพรวมการประกอบธุรกิจของบริษัทและบริษัทย่อย

ปัจจุบันธุรกิจหลักของบริษัทและบริษัทย่อยคือธุรกิจเทคโนโลยีสารสนเทศ
โดยเป็นผู้ให้บริการเทคโนโลยีสารสนเทศสำหรับธุรกิจแบบครบวงจร ซึ่งดำเนินการโดยบริษัทย่อยคือ
บริษัท ดาต้าโปร คอมพิวเตอร์ ซิสเต็มส์ จำกัด โดยแบ่งกลุ่มผลิตภัณฑ์ออกเป็น 2 กลุ่มหลักๆ คือ

1) ผลิตภัณฑ์ฮาร์ดแวร์และซอฟต์แวร์(Hardware and Software Products) ได้แก่
ผลิตภัณฑ์เทคโนโลยีสารสนเทศ (IT Products) ผลิตภัณฑ์มัลติมีเดีย (Multimedia Products)
ซอฟต์แวร์บริหารข้อมูลและระบบคอมพิวเตอร์ (System and Data Management Software)
ซอฟต์แวร์สำเร็จรูประบบงานธุรกิจและซอฟต์แวร์บริหารองค์กร(Application Software)

2) กลุ่มการบริการ(Services) ได้แก่ การบริการบำรุงรักษาผลิตภัณฑ์เทคโนโลยีสารสนเทศรายปี
(Annual Maintenance Services) การบริการวางระบบ การฝึกอบรมและให้คำปรึกษา
(Training and Consulting Services) การบริการด้านเอาต์ซอร์ส (Outsourcing
Services) และการบริการอื่นๆ (Other Services)

โครงสร้างการถือหุ้นของบริษัท ณ วันที่ 31 ธันวาคม 2549 เป็นดังนี้

[]

  PT = บริษัท พรีเมียร์ เทคโนโลยี จำกัด (มหาชน) Premier Technology Public Co.,
  Ltd.

  DCS = บริษัท ดาต้าโปร คอมพิวเตอร์ ซิสเต็มส์ จำกัด Datapro Computer Systems Co.,
  Ltd.

  PFC = บริษัท พรีเมียร์ ฟิชชั่น แคปปิตอล จำกัด Premier Fission Capital Co., Ltd.

3.  โครงสร้างรายได้

โครงสร้างรายได้ของบริษัทและบริษัทย่อยสำหรับช่วง 3 ปีที่ผ่านมา มีดังนี้

  หน่วย : ล้านบาท

+------------------------+------+-------+-----+---+-----+---+-----+---+
| ผลิตภัณฑ์                 | ดำเน | %     | 2   |   | 2   |   | 2   |   |
|                        | ินการ | กา    | 549 |   | 548 |   | 547 |   |
|                        |      | รถือหุ้น |     |   |     |   |     |   |
+------------------------+------+-------+-----+---+-----+---+-----+---+
|                        | โดย  | ขอ    | รา  | % | รา  | % | รา  | % |
|                        |      | งบริษัท | ยได้ |   | ยได้ |   | ยได้ |   |
+------------------------+------+-------+-----+---+-----+---+-----+---+
| กลุ่มผลิตภัณฑ์ /            |      |       |     |   |     |   |     |   |
| บริการเทคโนโลยีสารสนเทศ  |      |       |     |   |     |   |     |   |
+------------------------+------+-------+-----+---+-----+---+-----+---+
| 1.                     | DCS  | 80.00 | 1,  | 8 | 907 | 6 | 802 | 6 |
| กลุ่มผ                   |      |       | 157 | 0 |     | 8 |     | 1 |
| ลิตภัณฑ์ฮาร์ดแวร์และซอฟต์แวร์ |      |       |     | . |     | . |     | . |
|                        |      |       |     | 3 |     | 7 |     | 2 |
+------------------------+------+-------+-----+---+-----+---+-----+---+
| 2. กลุ่มการบริการ         | DCS  | 80.00 | 283 | 1 | 272 | 2 | 218 | 1 |
|                        |      |       |     | 9 |     | 0 |     | 6 |
|                        |      |       |     | . |     | . |     | . |
|                        |      |       |     | 7 |     | 6 |     | 7 |
+------------------------+------+-------+-----+---+-----+---+-----+---+
| รวม                    |      |       | 1,  | 1 | 1,  | 8 | 1,  | 7 |
| รายได้ทั้งหมดของกลุ่มผลิตภัณฑ์ |      |       | 440 | 0 | 179 | 9 | 020 | 7 |
| / การ                  |      |       |     | 0 |     | . |     | . |
|                        |      |       |     | . |     | 3 |     | 9 |
| บริการเทคโนโลยีสารสนเทศ  |      |       |     | 0 |     |   |     |   |
+------------------------+------+-------+-----+---+-----+---+-----+---+
| ก                      | PCE* | -     | -   | - | 49  | 3 | 228 | 1 |
| ลุ่มผลิตเครื่องไฟฟ้าภายในบ้าน |      |       |     |   |     | . |     | 7 |
|                        |      |       |     |   |     | 7 |     | . |
|                        |      |       |     |   |     |   |     | 4 |
+------------------------+------+-------+-----+---+-----+---+-----+---+
| กลุ่มจำหน่ายเค            | PHA* | -     | -   | - | 93  | 7 | 62  | 4 |
| รื่องไฟฟ้าภายในบ้านและธุรกิจ |      |       |     |   |     | . |     | . |
|                        |      |       |     |   |     | 0 |     | 7 |
+------------------------+------+-------+-----+---+-----+---+-----+---+
| รวมทั้งหมด               |      |       | 1,  | 1 | 1,  | 1 | 1,  | 1 |
|                        |      |       | 440 | 0 | 321 | 0 | 310 | 0 |
|                        |      |       |     | 0 |     | 0 |     | 0 |
|                        |      |       |     | . |     | . |     | . |
|                        |      |       |     | 0 |     | 0 |     | 0 |
+------------------------+------+-------+-----+---+-----+---+-----+---+

หมายเหตุ : 1) DCS = บริษัท ดาต้าโปร คอมพิวเตอร์ ซิสเต็มส์ จำกัด

2)  * บริษัทจำหน่ายเงินลงทุนออกไปเมื่อวันที่ 1 ธันวาคม 2548 ทำให้ PCE และ PHA
    ไม่มีฐานะเป็นบริษัทย่อยของบริษัทอีกต่อไป

- PCE = บริษัท พรีเมียร์ ซีอี จำกัด

- PHA = บริษัท พรีเมียร์ โฮม แอพพลายแอนซ์ จำกัด

1.  เป้าหมายการดำเนินธุรกิจ

บริษัทมีเป้าหมายในการดำเนินธุรกิจตามการเติบโตของอุตสาหกรรมเทคโนโลยีสารสนเทศ โดยปี
2549 บริษัทมีการเติบโตของรายได้เมื่อเทียบกับปี 2548 โดยรวมเพิ่มขึ้นร้อยละ 9
และมีการเติบโตของรายได้สำหรับกลุ่มผลิตภัณฑ์/บริการเทคโนโลยีสารสนเทศเพิ่มขึ้นร้อยละ 22

บริษัทได้กำหนดเป้าหมายการเติบโตของรายได้โดยรวมในปี 2550
ในอัตราเพิ่มขึ้นจากปีก่อนไม่น้อยกว่าร้อยละ 15
เพื่อให้สอดคล้องกับการเจริญเติบโตของอุตสาหกรรมเทคโนโลยีสารสนเทศไทย

บริษัทจะยังคงดำเนินการลงทุนอย่างต่อเนื่องในธุรกิจเทคโนโลยีสารสนเทศแบบครบวงจร
รวมถึงธุรกิจที่เกี่ยวเนื่องกับธุรกิจเทคโนโลยีสารสนเทศที่มีศักยภาพสูง
เพื่อสร้างความมั่นคงของรายได้และให้มีการเติบโตอย่างเนื่อง